ธปท.แจงค่าต๋งแบงก์ไทยไม่มีฮั้วถ้าเทียบให้บริการ
ธปท.แจง แบงก์เรียกเก็บค่าธรรมเนียมของธนาคารพาณิชย์ขึ้นอยู่กับประสิทธิภาพ ไม่ใช่จำนวน
18 ต.ค. 2557

ธปท.แจง แบงก์เรียกเก็บค่าธรรมเนียมของธนาคารพาณิชย์ขึ้นอยู่กับประสิทธิภาพ ไม่ใช่จำนวน
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เปิดเผยว่า การที่นายสมเกียรติ ตั้งกิจวานิชย์ ประธานสถาบันวิจัยเพื่อการพัฒนาประเทศไทย (ทีดีอาร์ไอ) เสนอให้ ธปท.ไม่ต้องกำหนดเพดานค่าธรรมเนียมของธนาคารพาณิชย์ เพราะทำให้ธนาคารฮั้วราคากัน ทำให้ประชาชนเสียประโยชน์
ผู้ว่าการ ธปท. กล่าวว่า การแข่งขันของระบบธนาคารไม่ได้อยู่ที่จำนวน แต่อยู่ที่ประสิทธิภาพและขนาดของธนาคาร โดยธนาคารในไทยเป็นธนาคารขนาดเล็ก เพิ่มจำนวนอีก 10-20 แห่ง ก็ไม่มีประโยชน์อะไร แต่ในต่างประเทศ เช่น ญี่ปุ่นมีธนาคารใหญ่แค่ 2 แห่ง หรือสวิตเซอร์แลนด์ มีธนาคาร 3 แห่ง แต่เป็นธนาคารขนาดใหญ่แข่งกันเอง ทำให้การแข่งขันสู้กันได้แต่ของไทยเป็นธนาคารเล็กแข่งกับธนาคารเล็ก
“ราคาที่เราดูว่าค่าธรรมเนียมต่างๆเหมาะสมหรือไม่ เราก็ใช้วิธีดูเปรียบเทียบกับต่างประเทศด้วย ซึ่งการให้บริการแบงก์ต้องเข้าใจ เพราะค่าธรรมเนียมเป็นการคิดน้อยแต่จำนวนรายมาก ซึ่งต้นทุนธุรกรรมแต่ละรายการอาจจะดูต่อ เพราะเมื่อลงทุนแล้วแจจะมีต้นทุนแค่ค่าไฟฟ้าเท่านั้น แต่ขนาดเงินที่จะลงทุนระบบลงทุนโครงสร้างมันสูง กว่าจะมาให้บริการได้มันเยอะ ตรงนี้เป็นความแตกต่างของบริการแบงก์กับระบบอื่นๆ” นายประสารกล่าว
ผู้ว่าการ ธปท. กล่าวว่า ถ้าจะดูการแข่งขันของระบบธนาคาร ถ้าจะดูว่าการเพิ่มจำนวนแล้วจะทำให้การแข่งขันสูงขึ้นอาจจะไม่ใช่ เพราะอย่างสวิตเซอรืแลนด์มีธนาคารใหญ่แค่ 3 ธนาคาร ญี่ปุ่นมีธนาคารใหญ่แค่ 2 แบ่ง แต่มันเป็นธนาคารขนาดใหญ่แข่งกับธนาคารขนาดใหญ่ ทำให้การแข่งขันมันสู่กันได้ แต่ของไทยมันเป็นธนาคารขนาดเล็ก การจะไปเพิ่มเล็กต่อเล็กเป็น 10-20 แห่งก็ไม่มีประโยชน์อะไร เพราะการแข่งขันมันขึ้นอยู่กับประสิทธิภาพ และขึ้นกับธนาคารขนาดใหญ่ 
ทั้งนี้ หากดูจากจำนวนสาขาของไทย 14 แห่ง อันดับ 514 มีธนาคารขนาดใหญ่ของโลกเป็นพันธมิตรเป็นผู้ร่วมบริการทั้งนั้น เช่น ธนาคารอันดับ 5 มีธนาคารโตเกียวมิตซูบิชิมาช่วยบริหาร ฉะนั้นถ้าจะแข่งขันจริงๆ ก็สามารถแข่งขันธนาคารใหญ่ หรือการจะแข่งออกไปต่างประเทศก็ทำได้ เขาจะแข่งการบริการที่ดีมากกว่าราคาค่าธรรมเนียมถูกต่ำไม่ได้ ต้องยึดบริการที่ต้องอยู่ในการบริหารจัดการความเสี่ยงให้ได้อย่างไรก็ดีในการแข่งขันธุรกิจธนาคารในประเทศไทยก็ไม่ได้ปิดกั้น เพียงแต่การแข่งขันที่จะให้ธนาคารเล็กแข่งขันกับธนาคารใหญ่แบบเต็มที่คงเป็นไปไม่ได้ มันต้องใหญ่กับใหญ่ขนาดสมน้ำสมเนื้อแข่งขันกันมันถึงจะสำแดงพลังในการแข่งขัน